Benamv
బ్యాంకు ఖాతాదారుల స్వీయధృవీకరణలు తప్పనిసరి
న్యూఢిల్లీ: బ్యాంకు ఖాతాలుప్రారంభించడం ఇప్పటి వరకూ అత్యంత సులువైన పనిగా భావించిన ప్రజలు ఇక రానురాను మరింత కష్టాలు ఎదుర్కొనాల్సిన పరిస్థితులు చవిచూస్తారు. 2014 జూలై ఒకటవ తేదీ నుంచి 2015 ఆగస్టు 31వ తేదీలోపు ప్రారంబించిన ఖాతాలపై ఆయా కస్టమర్లు స్వీయ ధృవీకరణ అందించకపోతే విదేశీ ఖాతా పన్నువర్తింపచట్టం సెక్షన్లను అనుసరించి చర్యలు చేపడతారు. అంతే కాకుండా ఈ ఖాతాలను స్తంభింపచేస్తారు. ఈమేరకు ఖాతాదారులకుసైతం సమాచారం అందిస్తారు. ఏప్రిల్‌ 30వ తేదీలోపు స్వీయధృవీకరణ అందించకపోతే ఈ ఖాతాలు స్తంభింపచేస్తామని కూడా కేంద్ర ప్రత్యక్ష పన్నులబోర్డు వెల్లడించింది. ఇలాంటి ఖాతాల్లో ఇకపైలావాదేవీలు జరగకుండా ఆయా బ్యాంకులు సైతం స్తంభింపచేస్తాయి. ఫ్యాక్టా కింద భారత్‌, అమెరికాల మధ్య సమాచారం మార్పిడిచేసుకునే అవకాశం ఉంటుంది. అమె రికాతో ఈ చట్టం అమలుకు భారత్‌ 2015 ఆగస్టు 31వ తేదీ ఒప్పందంచేసుకుంది.
అప్పటి నుంచే అమలుకు వచ్చింది. ఇన్వెస్టర్లు పన్నులు చెల్లించే నివాసిత దేశం వివరాలు అందించాలి. అలాగే ట్యాక్స్‌ గుర్తింపుసంఖ్య (టాన్‌) వంటివి తమ దేశాలకు సంబంధించినవివరాలు, పుట్టిన రోజు, దేశ పౌరసత్వం వంటివి అందించాల్సి ఉంటుంది. ఇలాంటి స్వీయధృవీకరణలు అందిన తర్వాత మాత్రమే లావాదేవీలకు అనుమతిస్తారు. అంతకుముందు ఆర్థికసంస్థలు ఖాతాదారులనుంచి స్వీయధృవీ కరణ పొందేవి. 2016 ఆగస్టు 31వ తేదీనుంచి అమలులో ఉంది. మ్యూచువల్‌ఫండ్స్‌, ఇతర ఆర్థిక సంస్థలు సైతం తమతమకస్టమర్లకు సంబంధించి కొత్తనిబంధనలు వర్తింపచేస్తూ లావా దేవీలు నిర్వహిం చాలని సూచించింది. ఎదురవుతున్న ఇబ్బందుల దృష్ట్యా స్వీయధృవీకరణ గడువును పెంచింది. ఆర్ధిక సంస్థలు వెనువెంటనే ఈ ధృవీకరణలు పొందాలని సూచించింది. ఫ్యాక్టా అసలు లక్ష్యం ప్రతి అర్హులైన వ్యక్తులు, సంస్థలు పన్నులు సకాలంలో చెల్లించేందుకేనని కేంద్రం చెపుతున్నది. ఇలా స్వీయ ధృవీ కరణలులేని ఖాతాలవివరాలను బ్యాంకర్లు సిబిడిటి, పన్నులశాఖ అధికారులకు నివేదించాల్సి ఉంటుంది.